
মিথ্যা অপবাদের ঘটনা) 


নিশ্চয় সমস্ত প্রশংসা আল্লাহর জন্য; আমরা তাঁরই প্রশংসা করি, তাঁরই 
নিকট সাহায্য ও ক্ষমা প্ৰাৰ্থনা করি। আমরা আমাদের অন্তরের অনিষ্টতা ও 
পাপকাৰ্য হতে আল্লাহর নিকট আশ্রয় প্রার্থনা করছি। তিনি যাকে পথ প্রদর্শন 
করেন তাকে কেউ পথভ্রষ্ট করতে পারে না, আর যাকে পথভ্রষ্ট করেন তার 
কোন পথ প্রদর্শক নেই । আমি সাক্ষ্য দিচ্ছি যে, আল্লাহ ছাড়া সত্য কোন 
উপাস্য নেই, তিনি এক, তাঁর কোন শরীক নেই। আরো সাক্ষ্য দিচ্ছি যে, 
আমাদের নবী মুহাম্মাদ সাঃ তাঁর বান্দা ও রাসূল; আল্লাহ তায়ালা তার উপর, 
তার পরিবারবর্ণ ও সাহাবীদের উপর অসংখ্য দরুদ ও সালাম বর্ষণ করুন। 


অতঃপর: 
আল্লাহর বান্দাগণ! আপনারা যথাযথভাবে আল্লাহর তাকওয়া অবলম্বন করুন 
এবং নির্জনে ও গোপনে তাকে ভয় করে চলুন। 


হে মুসলমানগণ! 

আল্লাহ তায়ালা সৃষ্টিকুলকে অস্তিত্ব দিয়েছেন এবং তাদের একে অপরের 
উপর শ্রেষ্ঠত্ব দান করেছেন। আর মানুষের মধ্যে আল্লাহর নিকট সৰ্বোত্তম ও 
সর্বাধিক প্রিয় হলেন তাঁর নবীগণ তারপর আমাদের নবী মুহাম্মাদ সাঃ-এর 
সাহাবীগণ । নারীদের মধ্যে আল্লাহর নিকট সর্বাধিক শ্রেষ্ঠ ও মর্যাদাসম্পন্ন 
হলেন রাসূল সাঃ-এর স্ত্রীগণ। স্ত্রীদের মধ্যে রাসূল সাঃ-এর সবচেয়ে প্রিয়তমা 
ছিলেন উম্মুল মুমিনীন আয়েশা রাঃ। 

আল্লাহর একটি প্রতিষ্ঠিত রীতি হল: তিনি যাকে ভালবাসেন তাকে পরীক্ষায় 


(১) ২১ শে রজব, ১৪৪৫ হিজরীতে জুমার দিনে মসজিদে নববীতে খুতবাটি প্রদান করা হয়। 

ফেলেন ৷ নবী সাঃ-কে জিজ্ঞেস করা হল: ((মানুষের মধ্যে সর্বাপেক্ষা বেশী 
মসিবতের সম্মুখীন হয় কে? তিনি বললেন: নবীগণ, এরপর যারা ভাল মানুষ 
তারা, এরপর যারা ভাল তারা ।)) সুনানে তিরমিযি। ষষ্ঠ হিজরীতে মুসলমানগণ 
এমনি এক মহা পরীক্ষার সম্মুখীন হয়েছিল, সেটাকে আল্লাহ তায়ালা কিয়ামত 
অবধি এ উম্মতের সকলের জন্য পরীক্ষা হিসেবে নির্ধারণ করেছেন। সেটা 
হল: নবী সাঃ বনী যুস্তালিকের যুদ্ধ শেষে ফেরার সময় তার সঙ্গে আয়েশা রাঃ 
ছিলেন। যখন তারা মদিনার নিকটবর্তী স্থানে পৌঁছলেন, রাতের বেলায় রাসূল 
সাঃ সেখানেই যাত্রা বিরতির ঘোষণা দিলেন। আয়েশা রাঃ প্রাকৃতিক কাজ 
সারতে বের হয়ে কাফেলা অতিক্রম করে দূরে গেলেন। তারপর কাফেলার 
কাছে ফিরে এসে দেখলেন তার গলার হারটি হারিয়ে গেছে। তাই তিনি 
হারানোর স্থানে ফিরে গিয়ে তা তালাশ করতে লাগলেন। এদিকে কাফেলার 
লোকজন তার হাওদা তুলে রওনা হল; যেহেতু আয়েশা রাঃ হালকা পাতলা 
ছিলেন তাই তারা টের পেল না যে তিনি হাওদাতে নেই! হাওদা হল নারীদের 
জন্য উটের উপর স্থাপিত আসনবিশেষ। আয়েশা রাঃ বলেন: (আমি ছিলাম 
একজন অল্প বয়স্কা কিশোরী ।)) ইমাম যাহাবী রহঃ বলেন: (তখন তার বয়স 
ছিল বার বছর ।)) এদিকে কাফেলা চলে যাওয়ার পর তিনি হারটি খুঁজে পান। 
তারপর তিনি স্ব-স্থানেই অবস্থান করতে থাকলেন; এই আশায় যে, হয়ত তারা 
তাকে না পেয়ে আবার ফিরে আসবে। কিন্তু প্রচণ্ড ঘুমের চাপে তিনি ঘুমিয়ে 
পড়লেন। 

অপরদিকে সাহাবী সাফওয়ান বিন মুয়ান্তাল রাঃ ছিলেন ঘুম পাগল ব্যক্তি; 
যার কারণে তিনি কাফেলা থেকে পেছনে পড়ে গিয়েছিলেন। সকালে তিনি 
উক্ত কাফেলার যাত্রাবিরতির স্থানে এসে পৌছান। তিনি এক মানব আকৃতির 
কাউকে ঘুমন্ত অবস্থায় দেখে তার নিকট এলেন, দেখলেন তিনি তো আয়েশা 

রাঃ। পর্দার বিধান নাযিল হওয়ার পূৰ্বে তিনি তাকে দেখেছিলেন; তাই তাকে 
চিনে ফেলার সঙ্গে সঙ্গেই নিজের চেহারা অন্যদিকে ঘুরিয়ে নেন এবং ইন্না 
লিল্লাহি ওয়া ইন্না ইলাইহি রাজিউন’ পাঠ করলেন। শব্দ শুনে আয়েশা রাঃ 
জেগে উঠলেন। পরের ঘটনা উল্লেখ করে তিনি বলেন: ((তারপর আমি চাদর 
টেনে আমার চেহারা ঢেকে ফেললাম । আল্লাহর কসম! তিনি আমার সাথে আর 
কোন কথা বলেননি এবং আমি তার থেকে ‘ইন্না লিল্লাহ’ পাঠ ব্যতীত অন্য 
কোন কথাই শুনতে পাইনি।)) ইবনুল আসীর রহঃ বলেন: ((সাফওয়ান রাঃ 
ছিলেন সাহসী, সৎ ও গুণী ব্যক্তি।)) অতঃপর সাফওয়ান রাঃ নিজের উটটিকে 
বসিয়ে দেন এবং তাতে আয়েশা রাঃ উঠে বসেন। তারপর তিনি উটটি চালিয়ে 
নাগাল পেয়ে গেলেন ৷ শাইখুল ইসলাম রহঃ বলেন: (সেখানে হারানো অবস্থায় 
একাকী পড়ে থাকার চেয়ে তার সাথে চলে আসাটাই আয়েশা রাঃ-এর জন্য 
ভালো ছিল ৷)) 

মুনাফিকদের সর্দার আব্দুল্লাহ বিন উবাই ইবনে সালুল যখন লক্ষ্য করল যে, 
আয়েশা রাঃ কাফেলা থেকে পেছনে পড়ে আছেন, সাথে সাথেই সে নবীর 
পবিত্র পরিবারের উপর আপবাদ দিতে লাগল । তারপর মদিনায় ফিরে এসে 
সতী, পবিত্র ও মর্যাদাসম্পন্না আয়েশা রাঃ-এর উপর অপবাদ রটনা ও প্রচার 
করতে লাগল এবং অপবাদ সংক্রান্ত তথ্য সংগ্রহ করে তা ছড়িয়ে দিতে 
লাগল! 


কিন্তু সকল মুমিনের উক্তি ছিল এই: 
CEFR SS এ 


অর্থ: [আল্লাহ্‌ পবিত্ৰ, মহান। এটা তো এক গুরুতর অপবাদ!] সুরা আন-নূর: 

১৬। কারণ যা ঘটেছে তাতে সন্দেহের কোন অবকাশ নেই। একজন অল্প 
বয়সী নারী তার সঙ্গীদের হারিয়েছেন, অতঃপর একজন সাহাবী তার সাথে 
সদয় আচরণ করেছেন এবং তাকে তাদের কাছে ফিরিয়ে দিয়েছেন। 


আর আয়েশা রাঃ যখন মদীনায় পৌঁছলেন তখন অসুস্থতা অনুভব করলেন 
যা তাকে পীড়িত করেছিল। তাই তিনি প্রায় এক মাস তার বাড়িতে অবস্থান 
করেছিলেন। তার সম্পর্কে যে অপবাদ দেয়া হয়েছিল সে সম্পর্কে তিনি কিছুই 
অবহিত ছিলেন না। কিন্তু অসুস্থ হয়ে পড়লে তিনি নবীর যে দয়া, কোমলতা 
পেতেন তা হারিয়েছিলেন। তিনি বলেন: (আমার অসুস্থতার সময় এ বিষয়টি 
আমাকে সন্দিহান করে তুলল যে, নবী সাঃ-এর পক্ষ হতে সেই স্নেহ আমি 
অনুভব করছিলাম না যা আমার অসুস্থতার সময় সচরাচর আমি অনুভব 
করতাম । তিনি শুধু ঘরে প্রবেশ করে (আমার নিকট অবস্থানরতদের) সালাম 
দিয়ে বলতেন সে কেমন আছে?)) 


যখন তিনি কিছুটা সুস্থ হলেন, তখন উম্মে মিসতাহ রাঃ অপবাদ 
রটনাকারীদের সব রটনা সম্পর্কে অবহিত করলেন। তিনি বলেন: (তখন 
আমার অসুস্থতার তীব্রতা বৃদ্ধি পেল))। অতঃপর যখন আল্লাহর রাসূল সাঃ 
তার কাছে আসলেন তিনি তাকে বললেন: (আমাকে আমার পিতা-মাতার 
নিকট যাবার অনুমতি দিবেন কি? আয়েশা রাঃ বলেন, আমি তখন তাদের 
(পিতা-মাতার) নিকট হতে এ সম্পর্কে নিশ্চিত হতে চাচ্ছিলাম । রাসূলুল্লাহ সাঃ 
আমাকে অনুমতি দিলেন। আমি আমার পিতা-মাতার নিকট গেলাম। অতঃপর 
আমি আমার আম্মাকে বললাম: লোকেরা কী বলাবলি করছে?)) অতঃপর 
মানুষের রটনা সম্পর্কে তাকে অবহিত করলেন। এতে আয়েশা রাঃ-এর কষ্ট 
আরো গুরুতর হয়ে উঠল, সতীত্বে অপবাদ দেয়ার কারণে । কেননা ধর্মের পর 
একজন নারীর কাছে সবচেয়ে মূল্যবান সম্পদ হল তার ইজ্জত। আর এটা 

তার সম্মান ও সৌন্দৰ্য। তিনি বলেন: ((এমনি করে একদিন দুই রাত কেদে 
কেদে কাটিয়ে দিলাম। অনবরত আমার চোখ দিয়ে অশ্ৰু ঝরতে থাকে। এর 
মধ্যে আমার একটুও ঘুম হয়নি। আমার আব্বা-আম্মা ধারণা করলেন যে, 
কান্নার কারণে আমার কলিজা ফেটে যাবে ।)) 


এই অপবাদ ও রটনার কারণে মুমিন নারীগণও কান্না করেছিলেন। আয়েশা 
রাঃ বলেন: (আমি ব্রন্দনরত ছিলাম আর আমার আব্বা-আম্মা আমার পাশে 
উপবিষ্ট ছিলেন। এমন সময় একজন আনসারী মহিলা আমার কাছে আসার 
অনুমতি চাইলে আমি তাকে আসার অনুমতি দিলাম। সে এসে বসল এবং 
আমার সঙ্গে কাঁদতে আরম্ভ করল ৷)) 


এদিকে আমাদের নবী মুহাম্মাদ সাঃ চিন্তিত ও নীরব ছিলেন। মিথ্যা 
অপবাদের বিষয়ে তিনি কারো সাথে কথা বলেননি ৷ তার যন্ত্রণা আরো বেড়ে 
যায়; কারণ একমাস তার কাছে ওহী আসা বন্ধ ছিল। এ বিষয়েও তার কাছে 
কিছুই প্রকাশ করা হয়নি। তাই তিনি আলী ইবনে আবি তালিব এবং ওসামা 
ইবনে যায়েদ রাঃ-কে ডেকে পাঠালেন -তারা দুইজনই তার পরিবার সম্পর্কে 
অধিক জানতেন- তার স্ত্রীর সাথে বিচ্ছেদের বিষয়ে তাদের সাথে পরামর্শ 
করার জন্য। এরপর আয়েশা রাঃ-এর কাছে থাকা দাসীকে জিজ্ঞাসা করলেন: 
(হে বারীরাহ! তুমি তার মধ্যে কোন সন্দেহপূর্ণ আচরণ দেখেছ কি?)), এবং 
উম্মুল মুমিনীন যায়নাব বিনত জাহাশ রাঃ-কেও জিজ্ঞাসা করলেন: (তুমি কি 
কিছু জান বা দেখেছ?))। কেউ তার কোন দোষ-ত্রুটি বলতে পারেনি । 


তারপর তিনি আয়েশা রাঃ-এর নিকট প্রবেশ করলেন, তখন তার নিকট 
তার পিতামাতা উপস্থিত ছিলেন। তাদেরকে তিনি সালাম দিয়ে বসলেন। 
আয়েশা রাঃ মনে করেছিলেন যে, তিনি হয়ত অপবাদ রটনাকারীদের 

মিথ্যাচারের বিষয়ে কোন সুসংবাদ দিবেন। তিনি বলেন: ((বসার পর রাসূল 
সাঃ কালিমা শাহাদাত পড়লেন। এরপর বললেন, অতঃপর হে আয়েশা! 
তোমার ব্যাপারে আমার কাছে অনেক কথাই পৌঁছেছে, যদি তুমি এর থেকে 
পবিত্র হও তাহলে শীঘ্রই আল্লাহ তোমাকে এ অপবাদ থেকে মুক্ত করবেন। 
আর যদি তুমি কোন গুনাহ করে থাক তাহলে আল্লাহর কাছে ক্ষমা প্রার্থনা 
কর এবং তওবা কর। কেননা বান্দা গুনাহ স্বীকার করে তওবা করলে আল্লাহ 
তায়ালা তার তওবা কবুল করেন। আয়েশা রাঃ বলেন, রাসূলুল্লাহ সাঃ তার 
কথা শেষ করলে আমার অশ্রুধারা বন্ধ হয়ে যায়। এক ফোঁটা অশ্রুও আমি 
আর আঁচ করতে পারলাম না।)) 


বিষয়টির অবস্থা এমন দেখে তিনি স্বীয় পিতার দ্বারস্থ হলেন যেন তিনি 
তাকে সাহায্য করেন। তিনি তার পিতাকে বললেন: (আমার হয়ে আপনি 
রাসূল সাঃ-কে জবাব দিন। আমার আববা বললেন, আল্লাহর কসম! রাসূল 
সাঃ-কে কী জবাব দিব তা আমার জানা নেই।)) তারপর তিনি মায়ের 
সহানুভূতি কামনা করলেন এবং বললেন: ((রাসূল সাঃ যা বলছেন আমার হয়ে 
তার জবাব দিন। কিন্তু তিনিও বললেন, আল্লাহর কসম! রাসূল সাঃ-কে কী 
জবাব দিব তা আমার জানা নেই ৷)) 


সবশেষে তিনি আসমানের অধিপতির নিকট আশ্রয় গ্রহণ করলেন ও 
বিষয়টি তাঁর নিকট সমর্পন করলেন এবং তাদেরকে উদ্দেশ্য করে বললেন: 
(আল্লাহর কসম! আমি বুঝতে পেরেছি যে, আপনারা এ অপবাদের কথা 
শুনেছেন, এমনকি তা আপনাদের মনের মধ্যে গেঁথে গিয়েছে ও বিশ্বাস করে 
নিয়েছেন! সুতরাং এখন যদি আমি বলি আমি নির্দোষ -আর আল্লাহ ভালো 
করেই জানেন যে আমি নির্দোষ তবে এ বিষয়ে আপনারা আমাকে বিশ্বাস 
করবেন না। আর যদি আমি বিষয়টি স্বীকার করে নেই -যে সম্পর্কে আল্লাহ 

জানেন যে আমি নিস্পাপ- তবে আপনারা তা বিশ্বাস করবেন। আল্লাহর কসম! 
আমার ও আপনাদের জন্য নবী ইউসুফ আঃ-এর পিতার কথার উদাহরণ 
ব্যতীত অন্য কোন উদাহরণ আমি খুঁজে পাচ্ছি না। তিনি বলেছিলেন, 


€ 2555 ৩ CTA NUE 
অর্থ: [কাজেই উত্তম ধৈৰ্যই আমি গ্রহণ করব। আর তোমরা যা বলছো সে 


বিষয়ে একমাত্র আল্লাহই আমার আশ্রয়স্থল ৷] এ কথা বলে আমি মুখ ফিরিয়ে 
নিলাম এবং বিছানায় শুয়ে পড়লাম ।)) 


তিনি যেহেতু তার দ্বীনের হেফাযতকারী ও সতীত্বের রক্ষাকারী ছিলেন; 
সেহেতু তিনি দৃঢ়ভাবে বিশ্বাস করেছিলেন যে, আল্লাহ তায়ালা তার পক্ষ থেকে 
প্রতিবাদ করবেন এবং তিনি আল্লাহর ব্যাপারে সুধারণা রেখেছিলেন। তিনি 
বলেন: (আল্লাহর কসম! আমি এ মুহূর্তেও জানি যে, আমি অবশ্যই নিষ্পাপ 
এবং অবশ্যই আল্লাহ তায়ালা আমার পবিত্রতা প্রকাশ করে দিবেন ।)) সুতরাং 
আল্লাহ তায়ালা তার ধারণা অনুযায়ী ফল দিয়েছিলেন। তিনি বলেন: (আল্লাহর 
কসম! রাসুলুল্লাহ সাঃ তখনো তার স্থান ছেড়ে উঠেননি এবং বাড়ীর লোকও 
কেউ বাইরে যায়নি। এ সময় আল্লাহ তায়ালা তাঁর নবীর উপর অহী নাযিল 
করলেন। ...রাসুলুল্লাহ সাঃ থেকে এ কষ্টকর অবস্থা চলে গেলে তিনি হাসতে 
লাগলেন এবং প্রথমে যে কথাটি বললেন তা হল, হে আয়েশা! সুসংবাদ গ্রহণ 
কর। আল্লাহ তোমার পবিত্ৰতা ঘোষণা করেছেন ।)) 

আল্লাহর প্রতি তার আনুগত্যের কারণে তিনি তাকে রক্ষা ও সাহায্য 
করেছেন এবং তার নিষ্কলুষতার আলোচনাকে চিরস্থায়ী করেছেন ৷ আয়েশা রাঃ 
বলেন: (আল্লাহর কসম, আমি কখনো ভাবিনি যে, আমার সম্পর্কে আল্লাহ 
অহী অবতীর্ণ করবেন যা পাঠ করা হবে। আমার সম্পর্কে আল্লাহ কোন কথা 

বলবেন আমি নিজেকে এতটা উত্তম মনে করিনি, বরং আমি নিজেকে এর 
চেয়ে অনেক অধম ভাবতাম ৷)) সুতরাং আল্লাহ তায়ালা তাঁর নিকট রাসূল সাঃ 
এবং তার পরিবারের মর্যাদা ও সম্মানের বিষয়টি স্পষ্ট করেছেন, তিনি নিজেই 
তাদের রক্ষা ও তাদের পক্ষে প্রতিবাদের দায়িত্ব গ্রহণ করেছেন। তার 
বিষয় এবং তাদের মর্যাদার প্রতি গুরুত্ব প্রদানের বিষয়। আর মুনাফেকদের 
সর্দার যে মিথ্যা অপবাদ রটিয়ে ছিল এবং তা প্রচার করেছিল আল্লাহ তায়ালা 
এর জন্য তাকে মহা শাস্তি প্রদানের হুমকি দিয়েছেন। তিনি বলেছেন: 


অর্থ: [আর তাদের মধ্যে যে এ ব্যাপারে প্রধান ভূমিকা পালন করেছে, তার 
জন্য আছে মহা শাস্তি ।] সূরা আন-নূর : ১১। 


পরিশেষে, হে মুসলিমবৃন্দ: 
রাসূল সাঃ-এর স্ত্রীর ব্যাপারে যা রটানো হয়েছে তা-ই বলে বেড়ানো; এটা 
আল্লাহ তায়ালার নিকট অত্যন্ত ভয়াবহ অপরাধ । মহান আল্লাহ বলেন: 


সপ 
পা ঠাক" 


2৯০5045৯৩৪4) 
অর্থ: [আর তোমরা এটাকে তুচ্ছ গণ্য করেছিলে, অথচ আল্লাহর কাছে এটা 
ছিল গুরুতর বিষয় ৷] সূরা আন-নূর: ১৫। নবী সাঃ-এর যুগে নিফাকী ছিল 
রেসালাতের ক্ষেত্রে। ইবনুল কাইয়্যিম রহঃ বলেন: (মূলত রাসূল সাঃ-কে কষ্ট 
দেয়াই ছিল উদ্দেশ্য। এই ঘটনাটি রাসূল সাঃ-এর জন্য এবং কেয়ামত অবধি 
উম্মতের সকলের জন্য পরীক্ষা স্বরূপ। এর মাধ্যমে কিছু সম্প্রদায়ের মর্যাদা 
বৃদ্ধি পাবে আর অন্য কিছু সম্প্রদায় লাঞ্চিত হবে ।)) 

বস্তুত কষ্টের পরেই আসে স্বস্তি, আর মুমিন ব্যক্তি পরীক্ষার মাধ্যমেই কল্যাণ 
মি নাজনিন 


অর্থ: পদ ৰয়ৰ বা 
তো তোমাদের জন্য কল্যাণকর ৷] সুরা আন-নূর: ১১। আর আয়েশা রাঃ-এর শেষ 
পরিণতি এরূপই ছিল। আল্লাহ তায়ালা তার ব্যাপারে আয়াত অবতীর্ণ করেছেন 
যা কেয়ামত অবধি তেলাওয়াত করা হবে এবং তিনি অন্যান্য নারীদের উপর 
ফযিলত অর্জনের মাধ্যমে শ্রেষ্ঠত্ব লাভ করেছেন। নবী সাঃ বলেছেন: 
(আয়েশার মর্যাদা ও শ্রেষ্ঠত্ব অন্যান্য মহিলাদের উপর এমন যেমন সারীদ এর 
শ্রেষ্ঠত্ব অন্যান্য খাদ্য সামগ্রীর উপর ।)) সহীহ বুখারী ও মুসলিম। আল্লাহ তাকে 
বিকশিত মেধা, প্রখর মুখস্ত শক্তি এবং ব্যাপক জ্ঞান দান করেছিলেন। তিনি 
নবী সাঃ থেকে যে সকল হাদিস বর্ণনা করেছেন তা খোলাফায়ে রাশেদা থেকে 
বর্ণিত সম্মিলিত হাদিস সংখ্যার চেয়েও বেশি; কেননা তারা খেলাফতের 
দায়িত্বে আত্মনিয়োগ ও দ্রুত মৃত্যুবরণ করার কারণে হাদিস বর্ণনা করার 
সুযোগ কম পেয়েছিলেন, হাদিস কম শ্রবণ করার কারণে নয়। বরং তিনি এই 
উম্মতের জন্য শরীয়তের এক চতুর্থাংশ হাদিস বর্ণনা করেছেন। ইবনে কাসীর 
রহঃ বলেন: (পূর্ববর্তী জাতির মধ্যে মুখস্ত শক্তি, জ্ঞান, বিশুদ্ধ ভাষা ও 
বুদ্ধিমত্তার দিক থেকে আয়েশা রাঃ-এর মত কেউ ছিল না। তিনি তার 
সমগোত্রীয় নারীদের উপর ইলম ও হিকমতে শ্রেষ্ঠত্ব অর্জন করেছিলেন। তাকে 
ফিকহী জ্ঞান ও কবিতা মুখস্তের মেধা দান করা হয়েছিল এবং তিনি ছিলেন 
শরয়ী জ্ঞানসমূহের ধারক ।)) 

আল্লাহ তায়ালা সকলের উপর তার প্রতি মহব্বত পোষণ করাকে আবশ্যক 

করেছেন। নবী সাঃ ফাতেমা রাঃ-কে বলেছিলেন: ((হে স্নেহের মেয়ে! আমি যা 
ভালবাসি, তা কি তুমি ভালবাস না? সে বলল, হ্যাঁ, অবশ্যই ৷ তিনি বললেন, 
তবে একে ভালবাসো ৷)) -অর্থাৎ আয়েশাকে রাঃ- সহীহ বুখারী ও মুসলিম ৷ রাসূল 
সাঃ আয়েশা রাঃ-এর বুক ও গলার মাঝে, তার পালার দিনে ও তার গৃহে 
মৃত্যুবরণ করেছেন। তিনি রাসূল সাঃ-এর দুনিয়া ও আখেরাতের স্ত্ৰী। এর 
9১:571375751%-4 


{LL ৪9) ৩ 63227 552 21 ৩ ০2০02940৮59 4২ ৫০০ ও LE ০৪০ 


অর্থ: [আর তোমাদের মধ্যে যে কেউ আল্লাহ ও তাঁর রাসূলের আনুগত্য 
করবে এবং নেক আমল করবে আমি তাকে দু’বার তার প্রতিদান দেব এবং 
আমি তার জন্য প্রস্তুত রেখেছি সম্মানজনক রিযিক ।] সূরা আল-আহযাব: ৩১। 


আল্লাহ আমাকে ও আপনাদেরকে মহাগ্রন্থ আল কুরআনের মাধ্যমে বরকত 


(১) অর্থ: আমি আল্লাহর নিকট বিতাড়িত শয়তান থেকে আশ্ৰয় প্রার্থনা করছি। 

দ্বিতীয় খুতবা 
প্রশংসা আল্লাহর জন্য তাঁর ইহসানের কারণে তাঁরই শুকরিয়া আদায় 
করছি; ভালকাজের তাওফীক দান ও অনুগ্রহের জন্য। আমি সাক্ষ্য দিচ্ছি যে, 
আল্লাহ ছাড়া সত্য কোন উপাস্য নেই, তিনি এক, তাঁর কোন শরীক নেই; তাঁর 
শানের প্রতি সম্মান রেখে। আরো সাক্ষ্য দিচ্ছি যে, আমাদের নবী মুহাম্মাদ 
তাঁর বান্দা ও রাসূল; আল্লাহ তায়ালা তার উপর, তার পরিবারবর্গ ও 
সাহাবীদের উপর অসংখ্য দরুদ ও সালাম বর্ষণ করুন। 


হে মুসলমানগণ: 
দিয়েছেন, সেগুলোই অপরের সম্মান রক্ষার নীতি| তিনি বলেছেন: 
৩2.243 ৩) 14 ial 1)১/ এ 2 BU 
অর্থ: [আল্লাহ তোমাদেরকে উপদেশ দিচ্ছেন যে, যদি তোমরা মুমিন হও, 
তাহলে আর কখনো এর পুনরাবৃত্তি করবে না।] সূরা আন-নূর: ১৭। 


এসব উপদেশমালার অন্যতম হল: ভাল ও সৎ লোকদের ব্যাপারে সুধারণা 
পোষণ করতে হবে । আল্লাহ তায়ালা বলেন: 


2 


€ 0506 GE bl এরা তা 55৮০০ UT 
অর্থ: [এ কথা শুনার পর, তখন কেন মুমিন পুরুষ ও মুমিন নারীরা তাদের 
নিজদের সম্পর্কে ভাল ধারণা পোষণ করল না এবং বলল না যে, ‘এটা তো 
সুস্পষ্ট অপবাদ”?] সূরা আন-নূর: ১২। 
যদি ওয়াসওয়াসা বা কল্পনামূলক কিছু বাজে চিন্তা মনের মধ্যে লেগে থাকে, 
তবে সেগুলো প্রকাশ করবে না। আল্লাহ তায়ালা বলেন: 

অর্থ: [আর তোমরা যখন এটা শুনলে, তখন তোমরা কেন বললে না যে, ‘এ 
নিয়ে কথা বলাবলি করা আমাদের উচিত নয়।] সূরা আন-নূর: ১৬। আয়েশা রাঃ 
সম্পর্কে রাসুলুল্লাহ সাঃ যখন যায়নাব বিনত জাহাশ রাঃ-কে জিজ্ঞেস 
বলেছিলেন: ((হে আল্লাহর রাসূল! আমি আমার চোখ ও কানকে হেফাযত 
করেছি । আল্লাহর কসম! আমি তার ব্যাপারে ভাল ব্যতীত আর কিছুই জানি 
না।)) 

যে ব্যক্তি নিজের কান ও জিহ্বাকে মানুষের সম্মান ক্ষুণ্ন করা থেকে 
হেফাযত করতে পারে; সে-ই তো সৌভাগ্য, হৃদয়ের পরিচ্ছন্নতা ও বিশ্বপ্ৰভুর 
সন্তুষ্টি অর্জন করতে পারে। 


অতঃপর, আপনারা জেনে রাখুন যে, আল্লাহ আপনাদেরকে তাঁর নবীর উপর 
দরুদ ও সালাম পেশ করতে নির্দেশ দিয়েছেন ... 


সমাপ্ত 

